b'\n_START_ARTICLE_\nStereotipi (skupina)\n_START_PARAGRAPH_\nStereotipi so slovenska glasbena skupina, ki izvaja melodi\xc4\x8dni pop rock. Sestavljajo jo Janez Rupnik (vokal), Rafko Mohori\xc4\x8d (solo kitara), Vasja Lapanja (bas kitara), Enos Kugler (bobni) in Vatroslav Tomac (klaviature). \xc4\x8clani imajo izku\xc5\xa1nje iz najrazli\xc4\x8dnej\xc5\xa1ih glasbenih skupin._NEWLINE_Skupina Stereotipi je stopila na glasbeno sceno leta 2007 s singlom Ljubi me (brez milosti), ki mu je sledil istoimenski videospot. Konec poletja je skupina na izboru Pesem poletja 2007 na TV Paprika prejela plaketo Zavoda IPF za najbolj\xc5\xa1o skupino._NEWLINE_Naslednji singl Naravnost v srce se je uvrstil na predizbor EMA 2008. Po telefonskem glasovanju so se uvrstili v sredino. Kljub temu, da \xc5\xa1tevilo glasov ni zadostovalo za finale, se je skladba dobro prijela med ob\xc4\x8dinstvom in se uvrstila na kar nekaj glasbenih lestvic._NEWLINE_V februarju 2008 so Stereotipi na izboru Diamanti, ki je potekal izklju\xc4\x8dno z glasovanjem poslu\xc5\xa1alcev, osvojili nagrado New Diamant._NEWLINE_V aprilu 2008 je skupino zapustil bobnar Luka \xc4\x8cibej, ki ga je nadomestil Enos Kugler. V maju 2008 je iz\xc5\xa1el tretji singl z naslovom Poka\xc5\xbei mi jo mal...._NEWLINE_Leta 2011 je po odhodu Rafka Mohori\xc4\x8da v skupino pri\xc5\xa1el kitarist Aljo\xc5\xa1a Sko\xc4\x8dir. Decembra 2011 so izdali skladbo Decembrski dan in zanj posneli tudi videospot. Spomladi 2012 so posneli duet z Manuelo Bre\xc4\x8dko za skladbo Raztrgaj me ne\xc5\xbeno.'